Yaxdem akk ayen d-yenna umɣar-nni, dɣa yiwi-tt i sselṭan-nni yečča-tt, dɣa yufa-d belli yezwar atmaten-is ; dɣa usmen si Mqidec; nnan-as i sselṭan as-yini as-d-yawi ayefk n tsedda di teglimt n mmi-s ; axaṭer yiwen ur yezmir ad iqazem tasedda. Iruḥ Mqidec s amɣer azemni ad tisteqsi amek ara d-yawi ayefk n tsedda deg teglimt n mmi-s ; yenna-as umɣar azemni :  ruḥ zlu aɛejmi awi-as-t i tsedda, ini-as belli bɣiɣ ayefki-m, acu kan ilaq ad yili deg teglimt n mmi-m, ad zluɣ mmi-m iwakken as-d-kkseɣ taglimt-is. Yexdem akken d-yenna.